নিজস্ব প্রতিবেদন: ট্যাংরা খুনে  ১ জনকে গ্রেফতার করা হয়েছে। আটক করা হয়েছে আরও এক জনকে। তবে এখনও অধরা মূল অভিযুক্ত। অভিযুক্তদের বিরুদ্ধে এর আগেও থানায় অভিযোগ দায়ের হয়েছে।   রবিবার রাতে  খাস কলকাতার ট্যাংরায় তারক মণ্ডল নামে এক যুবককে কুপিয়ে খুন করে  দুষ্কৃতীরা। রবিবার রাত দশটা নাগাদ জনা দশেক যুবক তারকের বাড়ির সামনে যায়। তার সঙ্গে বচসা শুরু হয় ওই যুবকদের। এরপরেই বাড়ির সামনে রাস্তায় ফেলে কোপানো হয় তাকে। রক্তাক্ত অবস্থায় তাকে হাসপাতালে নিয়ে গেলে মৃত বলে ঘোষণা করেন চিকিত্সকেরা। ঘটনাস্থলে ব্যাপক উত্তেজনা থাকায় মোতায়েন করা হয়েছে পুলিস। স্থানীয় ও পরিবারের  অভিযোগ, ভজ, মিলন, ছোটু, নিবাস, টুলু, অনি এরা হামলা চালায়। তারকের  মায়ের অভিযোগ, এর আগেও হামলা চালানো হয়েছিল। রাজনৈতিক কোন্দল কিনা তাও খতিয়ে দেখা হচ্ছে। তারক এলাকার মুখ হয়েছিল...সেকারণেই কী সরিয়ে দেওয়া হল?